7. A feladat az 1848–49-es polgári forradalommal kapcsolatos.
Válaszoljon a kérdésekre a forrás felhasználásával!

„4. § 1848-tól kezdve minden harmadik év eltelte után, a következő országgyűlés első évi ülésének megnyitását megelőző hat hét lefolyása alatt, országszerte új képviselőválasztás történik, midőn azok is, kik időközben választattak meg, csak új megválasztás által tarthatják meg képviselőhelyeiket, és pedig szintén egy országgyűlés
három évi üléseire. 
5. § Ő Felségének joga van az összejött évi ülést prolongálni, s berekeszteni, sőt az országgyűlést a három év eltelése előtt is feloszlatni, és ekkor új képviselőválasztást rendelni; de ez utolsó esetben az újabb országgyűlés összehívásáról akképpen rendelkezendik: hogy ez az elébbinek feloszlatásától számítandó három hónap alatt összeüljön.
6. § Az évi ülés az utolsó évrőli számadásnak, és következő évi költségvetésnek a 
ministerium által leendő előterjesztése, s az irántoki határozatnak meghozatala előtt be nem rekesztethetnek, sem az országgyűlés fel nem oszlathatik.

7. § Elnököt és egy másodelnököt a főrendi táblához, a tábla tagjaiból, Ő felsége
nevez ki, de jegyzőit, szinte saját tagjai közül, titkos szavazás útján a tábla maga
választja.” (1848-as törvények)

a) Nevezze meg azt a hatalmi ágat, amelynek működését az idézett részletek
szabályozzák! (1 pont)
……………………………………………..
b) Válasszon ki a felsorolásból 2 jelzőt, amelyek a leginkább jellemzik az 1848-as
törvényekben szabályozott országgyűlést! Választását aláhúzással jelölje!
(Elemenként 0,5 pont.)
népképviseleti		 rendi 		kétkamarás 		főrendi
c) Állapítsa meg, hogy mely esetben nem oszlathatta föl az országgyűlést az uralkodó!
(1 pont)
..............................................................................................................................................
d) Határozza meg, mikor fogadták el a fenti törvényeket (hó, nap)! (1 pont)
1848. .....................................................


Megoldás
7. Polgári forradalom (Összesen 4 pont)
a) törvényhozás vagy országgyűlés (1 pont)
b) népképviseleti (0,5 pont), kétkamarás (0,5 pont)
c) ha nem fogadja el a (következő évi) költségvetést (1 pont)
d) április 11. (1 pont)
